Marianne Gullestad

Marianne Gullestad (født 28. mars 1946 i Kristiansand, død 10. mars 2008 i Oslo) var en norsk sosialantropolog.
Gullestad vokste opp i Bergen. Hun ble mag. art. i sosialantropologi ved Universitetet i Bergen i 1975 og dr. philos. i 1984 med en internasjonalt anerkjent avhandling om unge arbeiderklassemødre i norske drabantbyer: Kitchen-Table Society: A Case Study of the Family Life and Friendships of Young Working-Class Mothers in Urban Norway. Gullestad var en av de første sosialantropologene som vendte oppmerksomheten mot sitt eget hjemland og som tok antropologisk forskning i egen kultur på alvor. 
Gullestad arbeidet med familie, sosial klasse, livshistorier, postkoloniale studier og studier av bilder. Hun var fra 1998 til sin død forsker ved Institutt for samfunnsforskning. Gullestad hadde tidligere vært professor i annenstilling ved Universitetet i Tromsø, forskningsleder ved Norsk senter for barneforskning i Trondheim og gjesteforsker ved University of Chicago.
Hun ble valgt til medlem av Det Kongelige Norske Videnskabers Selskab i 1997 og til medlem av Det Norske Videnskaps-Akademi i 2007.
Gullestad var i sitt andre ekteskap, inngått 1988, gift med språkforskeren Jan Terje Faarlund.


== Priser ==
Eilert Sundts forskningspris for fremragende forskning (1989)
ALLFORSKs pris for forskning og formidling (1993)
Det Norske Akademis Pris (2007)


== Verk ==
2007 – Picturing Pity: Pitfalls and Pleasures in Cross-Cultural Communication. Word and Image in a North Cameroon Mission. Oxford og New York: Berghahn Books, 2007.
2007 – Misjonsbilder. Bidrag til norsk selvforståelse. Bruk av foto og film i tverrkulturell kommunikasjon. Oslo: Universitetsforlaget. (Innkjøpt av Norsk kulturråd.)
2006 – Plausible Prejudice: Everyday Practices and Social Images of Nation, Culture and Race. Oslo: Universitetsforlaget, 2006.
2002 – Det norske sett med nye øyne. Kritisk analyse av norsk innvandringsdebatt. Oslo: Universitetsforlaget. (Innkjøpt av Norsk kulturråd. 2 opplag.)
2002 – Kitchen-Table Society. (Ny utgivelse som klassiker av bok fra 1984 med ny innledning av Daniel Miller.) Oslo: Universitetsforlaget.
1997 – Med Martine Segalen, (red.) Family and Kinship in Europe. London: Pinter. (Engelsk utgave av bok som ble publisert på fransk i 1995.)
1996 – Hverdagsfilosofer: Verdier, selvforståelse og samfunnssyn i det moderne Norge. Norsk utgave av boken "Everyday Life Philosophers". Oslo: Universitetsforlaget. (Presentert i bokklubbene "Dagens bok" og "Kunnskap og kultur".)
1996 – Everyday Life Philosophers: Modernity, Morality and Autobiography in Norway. Oslo: Universitetsforlaget.
1996 – Imagined Childhoods: Self and Society in Autobiographical Accounts. Redigert artikkelsamling. Oslo: Universitetsforlaget.
1995 – Med Martine Segalen, (red.) La famille en Europe: Parenté et perpétuation familiale. Paris: Editions La Découverte, Collection "Rercherches".
1992 – The Art of Social Relations. Essays on Culture, Thought and Social Action in Modern Norway. Oslo: Universitetsforlaget. Scandinavian Library.
1990 – Med Reidar Almås (red.) Livshistorier: Seks bidrag til selvbiografikonkurransen «Skriv ditt liv». Oslo: Universitetsforlaget.
1989 – Kultur og hverdagsliv: På sporet av det moderne Norge. Oslo: Universitetsforlaget (Det blå bibliotek), 1989. (4 opplag)
1988 – Med Ottar Brox (red.)  På norsk grunn: Hyllest til Fredrik Barth. Oslo: Ad Notam, 1988. (3 opplag)
1985 – Livsstil og likhet: Om nærmiljø i byer. Oslo: Universitetsforlaget, 1985. (3 opplag samt utgivelse som undervisningskompendium.)
1984 – Kitchen-Table Society. A Case Study of the Family Life and Friendships of Young Working-Class Mothers in Urban Norway. Oslo: Universitetsforlaget. (2 opplag). Ny utgave som ’klassiker’ i 2002.
1979 – Livet i en gammel bydel. Livsmiljø og bykultur på Verftet og en del av Nøstet. Oslo: Aschehoug. (Revidert, popularisert og illustrert versjon av avhandling fra 1975).
1975 – Livet i en gammel bydel.  Skriftserie nr. 14, sosialantropologisk institutt. Universitetet i Bergen. (Denne versjonen er den samme som avhandlingen til magistergraden).


== Referanser ==


== Litteratur ==
Ottar Brox: «Marianne Gullestad», i Norsk biografisk leksikon.
Jan Petter Blom, Thomas Hylland Eriksen, Marianne Elisabeth Lien, Halvard Vik: «Marianne Gullestad». Nekrolog i Aftenposten, kultur s. 14, 17. mars 2008


== Eksterne lenker ==
Marianne E. Lien Speilbilder av det norske. Arven etter Marianne Gullestad Minibiografi i Prosa 03|09
Hjemmeside ved Institutt for samfunnsforskning
Marianne Gullestad (1946–2008)

(no) Publikasjoner av Marianne Gullestad i BIBSYS